Subtitles by sub.Trader subscene.com
Da han var gutt hadde han en svart katt som het Machek.
Katten fulgte ham overalt.
Og en dag da han klappet katten, -
- opplevde han et mirakel.
Et gnistrende lys under hånden hans.
"Lynet," forklarte faren hans, -
- "er det samme som gnistene på ryggen til Machek."
Og Tesla spurte seg selv:
"Er naturen en diger katt?"
"Og hvis den er det, -
- hvem klapper den på ryggen?"
Ni år tidligere ...
Edisons maskinfabrikk, New York 11. august 1884
Tankens kraft. Det er det det gjelder.
Til slutt kan vi se i mørket.
- Jeg fant dem. - Det er flere i roteskuffen.
Vet du hvor den er?
Roteskuffen.
Har dere ikke roteskuffer der hvor du er fra?
Mor hadde en roteskuff. Hva med din?
- Ikke bland moren min inn i dette. - Ingen ventet at du kom, Tom.
Jaså, ikke det? Mener du det?
Jeg ventet det.
Da jeg var fem år gammel ...
Ed, du behøver ikke slutte bare fordi jeg snakker.
Jeg var fem år gammel, og vi krysset Lake Erie -
- for å besøke Edison-klanen i Vienna.
Vienna i Ontario.
Mor og far, søstrene Marion og Tannie, -
- min bror Charlie og bestefar Sam.
Jeg lærte å svømme.
Tilbake i Ohio var jeg ute på oppdagelse med min venn George.
George Lockwood. Vi var akkurat like gamle.
Vi dro ut til kanalen hjemme, og George og jeg hoppet uti.
Etterpå dro jeg forknytt hjem og gikk i seng.
Da mor vekket meg var det mørkt, og hun spurte om George.
Alle lette etter ham. Halve byen.
De hadde lykter og ropte på ham overalt.
Jeg fortalte henne at jeg så Georges hode forsvinne under vannet.
Og jeg ventet på ham lenge. Jeg visste ikke hva jeg skulle gjøre.
Jeg var fem år gammel.
- Hva fikk meg til å tenke på det? - Dra hjem, Tom. Jeg mener det.
Jeg antar alltid at folk kan svømme.
Tesla, jeg så ikke at du var der.
Er det sant at du er fra Transilvania?
Nei.
Har du spist menneskekjøtt?
Er du gift?
Nei.
Hvorfor spør du om det?
Vi liker å kjøre de nye litt.
- Jeg kan svømme. - At hva ...?
Det du sa i stad.
- Jeg kan svømme. - Kan du? Bra.
Vi får se.
"Stakkars arme immigrant", som det står i den gamle sangen.
Tesla kom til Amerika med et åpent hjerte -
- som var fullt av forventning og håp.
Jeg har fortalt deg om broren min.
Det var på denne tiden av året.
Jeg var syv år.
Han var 12. Han døde ikke med en gang da han ble kastet av hesten.
Mor vekket meg.
Førte meg til liket, og sa jeg skulle kysse ham på leppene.
På de veldig kalde leppene hans.
Han var den begavede.
Jeg kunne aldri måle meg med ham.
Kjære Szigeti.
Jeg finner meg til rette på Edisons maskinfabrikk, -
- der det alltid er for mye å gjøre og for liten tid -
- og aldri nok penger og folk.
Stadige reparasjoner, forbedringer, nødstilfeller.
Edison sover nesten ikke, og forventer -
- at alle rundt ham sover enda mindre.
Han snakker til alle, men er ikke i stand til å lytte.
Han er ikke interessert i motoren min.
Du kan det gamle ordtaket. Intet vokser i skyggen av en eik.
Jeg hadde håpet at Edison og jeg skulle ...
... arbeide sammen. At han ville ...
... forstå.
Ja.
At vi kunne bli venner.
Edison har ikke engang tid til å gre håret.
Det er mer enn det.
Det var et dødsfall i familien. Ingen snakker om det.
Hans kone.
Hans kone døde.
- Når skjedde det? - På tirsdag.
Vekselstrøm er bortkastet tid.
Det er upraktisk og livsfarlig.
Det er ingen fremtid i det.
50 000 dollar.
Tror du virkelig at jeg skylder deg 50 000 dollar?
Tesla. Du forstår ikke amerikansk humor.
Det var sikkert ikke sånn det skjedde, men hva kan jeg si?
Hvis du googler Nikola Tesla, får du 34 millioner treff, -
- men et billedsøk gir bare de samme tre-fire bildene.
De blir speilvendt. Noen er fargelagt eller med lyn lagt inn, -
- men det er i grunnen de samme fire bildene.
Etter det blir det mer grumsete og fantasifullt.
... SKAPER EN DØDSSTRÅLE.
Han ble født i 1856, langt fra gullalder-Amerika, -
- i Smiljan i Lika, en liten landsby i det som nå er Kroatia.
Faren er en ortodoks serbisk prest, -
- men han er mest knyttet til moren, som var intelligent, -
- som var analfabet. Han er en fremmelig gutt.
Litt innadvendt. Hemmelighetsfull. Med talent for språk og matematikk.
Han trosser faren og studerer ingeniørfag i Praha, men slutter.
I Budapest, i etterdønningene av en depresjon, -
- går han i en park, der han som i et lynglimt -
- får en visjon av den motoren som blir hans første store oppfinnelse.
Vekselstrøm er bortkastet tid.
Det er upraktisk og livsfarlig. Det er ingen fremtid i det.
50 000 dollar. Tror du virkelig at jeg skylder deg 50 000 dollar?
Tesla. Du forstår ikke amerikansk humor.
En mann som sier han blåser i penger -
- kan likevel lide under mangel på dem.
Edison er glad i penger, men han bruker dem fortere -
- enn han kan tjene dem. Og han tjener alltid penger. Mye penger.
Googler man Thomas Edison får man mer enn 64 millioner resultater.
Dobbelt så mange som Tesla.
Edison er en av de mest berømte og vellykkede i sin samtid.
Men visse fakta glir ut av syne.
Tesla begynte å arbeide for Edison det året Mary Edison døde.
Dødsårsaken var apopleksi, et kodeord for morfinoverdose.
Hun var 15 år da de møtte hverandre i regnet utenfor verkstedet hans.
Hun var 16 da de ble gift, og 25 da hun døde.
Hun etterlot Edison med tre små barn og mye å tenke på.
Nå, tror du kanskje, snur lykken for Tesla.
Han finner investorer og grunnlegger Tesla Lighting, -
- men partnerne hans svindler ham og etterlater ham lutfattig.
Han ender i fattigdommens avgrunn -
- og blir grøftegraver og graver ned telefonkabler.
Etter et ydmykende år presenterer en grei formann ham -
- for Alfred S. Brown og Charles F. Peck.
Det sentrale er at motoren roterer ved hjelp av induksjon -
- skapt av roterende magnetfelter.
Jeg har eliminert kommutatoren, som sender strøm til rotoren.
Så du har eliminert behovet for en kommutator som slår gnister.
- Det er ingen gnister. - Er det dårlig?
De er unødvendige. Magnetfeltet styrer strømmen.
Får jeg lov?
Hva var det du gjorde for Edison?
Jeg bygde om 24 ulike dynamoer. Standardmaskiner.
Jeg erstattet lange magneter med korte spoler.
Jeg kunne ikke få ham interessert i vekselstrøm. Men det vet dere.
- Ja. Jeg er elektriker. Han er ... - Advokat. Den fornuftige.
Dette er ikke bare en motor. Det er et komplett system -
- for å produsere, overføre og utnytte elektrisitet.
Du tjente 15 dollar uken hos Edison, ikke sant?
- Det undersøkte vi. - Edison hyrer bare de beste.
Han betaler dem stort sett ikke noe. Vi har kapital.
50 000 dollar i et annuitetsfond, og vekselstrøm ...
- Jeg blåser i faren. - Det er ikke farlig.
Ild er farlig hvis du stikker hånden i den.
Du får et laboratorium og en gasje.
250 dollar i måneden.
Det er mer enn du ventet, ikke sant?
Jeg hører at moren din ikke er så imponert over meg.
Edison møtte sin andre kone, Mina Miller, i 1885.
Mor anser jordelivet for å være uvesentlig.
Faren hadde tjent en formue på å oppfinne en gressklipper.
Hun var den yngste av syv og forlovet med en predikantsønn.
Hun sier at når man forlater dette livet, -
- begynner man et lysere og lykkeligere liv.
Et som aldri slutter.
Vet du hva mor alltid sa til meg?
Spis aldri noe som er større enn hodet ditt.
Jeg vil spørre faren din...
... om jeg får ...
... lære deg morsealfabetet.
Da vi kan snakkes uten å snakke.
Istedenfor en enkelt spole bruker vi fire.
Fire spoler rundt en laminatring.
To separate vekselstrømmer -
- går inn i spoleparene på hver side. De er ute av fase.
Da oppstår det roterende magnetfeltet.
Ingen gnister.
Jeg var med ham i Budapest da han fikk ideen.
Han så det for seg i hodet, og så tegnet han det på bakken.
Det stemmer. Det var for fem år siden.
Og nå sitter vi altså her.
New Orleans, St. Paul, Chicago, Philadelphia, Brooklyn.
Edison har 121 kraftverk i Amerika.
Samt Berlin og Milano, Paris, Bordeaux, Amsterdam, München.
- Overalt. - Dette vil gå over i historien.
Vi tar helt luven fra ham.
- Hva er det for en boks? - Det er en prototype.
Skal jeg investere i en snurrende skokremboks?
Ja. Den motoren vil gjøre all verdens arbeid.
Den vil sette mennesker fri.
Den er perfekt. Gratulerer.
Den er uten tvil like effektiv som den beste likestrømsmotoren.
Hva angår spenningspotensial er den makeløs.
Den beste maskinen er den med færrest deler.
Det er dette alle har lett etter. Hvor har du skjult deg?
- Hva mener du? - Du er ikke medlem av AIE.
- Det Amerikanske institutt for ... - Eller Foreningen for Elektrisk Lys.
- Eller New Yorks strømforening. - Deres anbefaling er viktig.
For oss alle, professor. Mr. Tesla har vært diskret.
- Det endrer seg nå. - Jeg kan si dere én ting.
Patentkontoret vil ikke godkjenne søknaden.
- Hva mener du? - Dette er for mye for ett patent.
Du må bryte det opp i et halvt dusin separate oppfinnelser.
Sånn ser jeg på det. Det er et vendepunkt i ingeniør...
- Beklager at jeg er sen. - Evelyn.
Dette er mr. Tesla.
Mr. Peck og mr. Brown, hans forretningspartnere, og ...
Antoni Szigeti. Teslas assistent.
- Min niese Evelyn og ...? - Anne.
Beklager, jeg er et vanemenneske. Ta plass.
Se på mr. Teslas motor. Den vil gjøre ham svært berømt.
I så fall kan vi dele smørbrødet mitt.
Liker du snø? Det ser ut til at vi får en del mer.
Bare vis dem det. Han har fjernet kommutatoren og gnistene fra den.
Min onkel er mer glad i maskiner enn i mennesker.
Kanskje det.
Jeg ser maskiner som en forlengelse av, ikke en motsetning til mennesker.
- Det er ingen kontakt. - Ingen gnister.
De nye maskinene har noe ekstra.
Da min kusine døde, følte jeg at hun var hos meg når jeg tente lyset.
Det var som om det var noe i strømmen og lyset i luften som ...
... lot henne forbli her.
Jeg har nå fornøyelsen av å presentere -
- en ny måte å fordele elektrisk energi på ved hjelp av vekselstrøm.
Jeg har ikke hatt lang forberedelsestid, -
- så jeg vil være svært takknemlig hvis mitt verk blir anerkjent her.
Viktigheten av å holde strømstyrken ved vekselstrøm er -
- at kan vi det, trenger vi ikke en oppdelt armatur.
- Vi kan bruke en stålkloss. - Få meg vekk herfra.
Westinghouse. George Westinghouse.
- Han vil selvfølgelig ha motoren. - Vi sier det er en annen investor.
En kapitalist fra San Francisco, som tilbyr 200 000 dollar.
Pluss 2,50 dollar i godtgjørelse per hestekraft -
- for hver ny motor.
Det er strategien. Utnytt den. Det kan du leve med, hva?
Det er ikke andre. Westinghouse er den eneste med penger.
Penger og mot.
George Westinghouse var 16 år da han gikk inn i borgerkrigen.
Han tjente i nordstatenes marine og ble forfremmet til korporal.
Han oppfant trykkluftbremsen til tog og tjente en formue.
Han var oppfinner og forretningsmann.
En sjelden blanding. Kjøpte gjerne andres patenter -
- og brukte dem i større planer. Han hater selvskryt.
Googler man ham får man bare fem millioner resultater.
Han møtte sin kone, Marguerite, på et tog.
Pittsburgh, Pennsylvania 14. august 1888
Westinghouse kjøper Teslas patenter for over en million i 2020-dollar.
Han ansetter Tesla til å styre produksjonen.
Patentavgifter på hver solgt motor sikrer Tesla flere millioner.
Kjenner du denne mannen? Brown? Han arbeider for Edison.
Harold P. Brown?
Jeg kjenner en Alfred S. Brown.
Brown er et temmelig vanlig navn i Amerika.
Brown og Green. To fargenavn.
Jeg kjente engang en Orange. James. Men han uttalte det Oransj.
Okkesom. Harold P. Brown har kjøpt noen av våre maskiner -
- i det skjulte. Han kaller dem Westinghousemaskiner.
24 hunder kjøpt fra barn for 25 cent stykket.
Det han gjør, er at han i vitenskapens navn setter hunder -
- under 1400 volt likestrøm.
Det dreper ikke hunden, men så dreper han den -
- med 4-800 volt Westinghousestrøm.
Beklager støyen.
Og varmen.
Pittsburgh har sin sjarm, men de ...
Brown har utfordret meg til duell.
Jeg skal ta med en maskin til New York -
- og utsette meg selv for støt.
Vekselstrøm selvfølgelig, mens han utsettes for likestrøm.
Vi begynner på 100 volt og øker med 50 volt, -
- til en av oss offentlig innrømmer å ha tatt feil.
Jeg gjør det.
Det er snilt, men selv om vi gikk med på det tåpelige eventyret, -
- så holder de fortsatt på å gjøre klar til å henrette Kemmler.
- Kemmler? - Øksemorderen.
Men faktisk var det en liten håndøks.
Jeg måtte gjøre det.
Jeg ville drepe henne, så heng meg heller før enn siden.
Det er stemning for å henrette ham med strøm, og ikke hengning.
Og vår venn Edison vil foreslå at de avliver Kemmler -
- ved hjelp av en Westinghousemaskin.
Han er redd.
Kelner? Limonade.
- Vil du ha limonade? - Nei takk.
Likestrøm mot vekselstrøm.
Folk tror det er en smakssak, men vi vet bedre.
Jeg kontaktet Edison.
Jeg foreslo at vi slår oss sammen.
Han skrev at han var for opptatt.
"Arbeidet på laboratoriet tar all min tid."
Det er krig.
- Hva er navnet? - Thomas Alva Edison.
- Og hva er du av yrke? - Oppfinner.
Har du viet mye tid til å studere elektrisitet?
- Ja, selvfølgelig. - Bra.
Og hvor lenge har du beskjeftiget deg med det?
26 år.
Kan du fortelle oss -
- hvilken strømstyrke som skal til for alltid å forårsake døden?
Jeg er imot dødsstraff.
Vi har ikke spurt om vi personlig går inn for dødsstraff.
Det har vært praksis til alle tider og i alle nasjoner, -
- og det vil det nok alltid være i all tid fremover.
Vennligst forklar oss forskjellen på likestrøm og vekselstrøm.
Likestrøm renner som vann gjennom et rør.
Vekselstrøm er som at vann -
- får renne gjennom et rør først i en retning -
- i et gitt tidsrom og så i en annen i et gitt tidsrom.
Likestrøm er som en elv som stille renner mot havet.
Vekselstrøm er som vann som voldsomt farer utfor et stup.
Har du målt den elektriske motstanden i mennesket?
Ja, det har jeg.
Kan man generere en strøm -
- som kan forårsake døden hos alle mennesker?
- Ja. - Øyeblikkelig?
Øyeblikkelig?
Ja.
- Takk. Mr. Cochran. - Takk.
Edison, jeg er bekymret for at folk har ulik motstand.
- Hva ville effekten vært ...? - Unnskyld. Jeg kan ikke høre deg.
Jeg bekymret for uforutsette virkninger av strømmen.
Hvilken virkning ville 5-6 minutters støt ha på Kemmler?
Vent litt. Det du sier ...
Hvis vi setter strøm på ham i 5-6 minutter, blir han ikke til kull da?
Nei, han blir mumifisert. Alt vannet i kroppen fordamper.
- Men det er ikke poenget. - Mr. Edison.
Bare 1000 volt med 1 amperes styrke er nok til å drepe ti mann -
- med Westinghouses vekselstrømsgenerator.
Westinghouse bruker 2000 volt mer enn det.
Hvis en mann rører en ledning på et vått sted, er han død.
- Men det er noe du tror? - Hva for noe?
Det er noe du tror, ikke sant? Det bygger ikke på vitenskap.
Korrekt.
Jeg har aldri drept noen.
Var dere skolekamerater?
Kolleger i Budapest for åtte år siden.
Vi er venner, ja. Og så i Paris.
Han er også oppfinner.
Men jeg har visst anlegg for å hjelpe andre å oppfinne.
De minner meg om katten min.
Skulle jeg intervjuet katten min, måtte jeg ha forberedt meg -
- på å kunne stille interessante spørsmål.
Hvor er du fra?
Han er fra en liten landsby i keiserdømmet Østerrike.
Et beskjedent opphav. Som Abraham Lincoln.
Han har mange glade minner.
Ja.
Jeg husker den sommeren da jeg var 17 år.
Jeg bodde ute på landet.
Det var en koleraepidemi.
De brente trær i gatene for å jage bort onde ånder -
- og drakk infisert vann og døde som fluer.
Jeg har nettopp innsett, mr. Tesla og mr. ...?
- Szigeti. - Ja.
Det er sent, og faren til noen venter henne hjemme i tide.
Han bryr seg ikke.
Du vet selvfølgelig hvem far er.
Ja.
Anser du far for å være en ondartet kraft i verden?
Et menneske som samler en formue som en pirat eller forbryterkonge?
Som oppnår makt ved å utnytte arbeidere og ressurser -
- og manipulere markeder og økonomier og så videre?
Eller er han en industrimagnat? Er handlingene hans positive?
Utvider han markeder, skaper han arbeidsplasser -
- og donerer han enorme beløp til mindre heldig stilte?
Jeg skal ta vare på frøkenen, og hun skal hjem nå.
På gjensyn, mr. Tesla.
Ja. Kanskje vi snart ses igjen.
Eller før det også. Man vet aldri.
Anne Morgan, -
- datter av J. Pierpont Morgan.
Far ville helst bli kalt Pierpont. Pierpont Morgan.
Da og i følgende tiår var han en av verdens rikeste menn.
Han ble født rik og gikk tidlig inn i familiens bankvirksomhet.
I 1861, da han var 24, -
- giftet han seg med sin første kone, Amelia Sturges.
Han tok henne med til Europa. Hun fikk tuberkulose og døde -
- fire måneder senere. Han var knust.
Han begravet seg i arbeidet. Banker, kjøp og salg av selskaper.
Han spurte visst aldri hvem som klapper katten på ryggen.
Han giftet seg med Frances Louisa Tracy og fikk fire barn.
Jeg er yngst av dem.
Han hyret Thomas Edison til å legge inn elektrisitet -
- i paleet vårt på Madison Avenue, den første boligen i New York -
- som ble opplyst av Edisons glød.
Mens Tesla arbeidet på induksjonsmotoren sin, -
- pøste far millioner inn i Edison General Electric Company.
En sånn kvinne -
- kan gjøre alle drømmer til virkelighet.
Drømmene mine er virkelige.
Ja.
Men du mangler penger.
Jeg har endelig opparbeidet ...
... motet til å vise ...
Det er et kompass til å navigere skip.
Det er bra.
Ja, veldig bra.
Men ...
... Sir William Thompson har laget den alt.
Lord Kelvin.
Hvis du vil, kan jeg vise deg beskrivelsen.
Tja.
Jeg skulle vist deg det før.
Ja.
Lykke til med ...
Anne Morgan.
Mine herrer.
Dette er William Kemmler.
Jeg ønsker dere alle lykke til.
Jeg tror jeg skal til et godt sted.
Og jeg er klar til å dra.
Og det har ingen hast. La oss gjøre dette riktig.
Jeg vil ikke ta sjanser. Hvis du forstår.
Anne er meget opprørt.
- Hun sier du er innadvendt. - Er alle ikke det?
For innadvendt. Jeg tror hun føler seg utenfor.
Noen ganger føles det som om jeg ikke gjør annet enn å tenke.
Har du sett dette? Aftenutgaven.
Det slo helt feil. Fryktelig.
Som om hjernen min brenner.
Hvem kan leve med det?
"Da jeg ville sove fra svakhetene mine, -
- oppdaget jeg at noen hadde fylt sengen min med tanker.
Eller torner."
"Kemmlers kropp rettet seg ut og så ut -
- som om den ville bli kastet frem, hadde det ikke vært for remmene."
- Hva er det? - Et dikt.
"Kroppen var stiv som om den var av bronse, -
- unntatt høyre hånds pekefinger, -
- som var så sammenbøyd at neglen gjennomboret kjøttet, -
- og blodet piplet ut og ned på armlenet."
Det var to eller tre leger med stoppeklokke. De så Kemmler puste.
Han var ikke død.
De startet maskinen igjen og ga ham 1000 volt til.
Det hjalp.
Hva var Kemmler dømt for?
- Han drepte sin kone. - Var Edison der?
Han er i Paris. Syv av firmaene hans går sammen med -
- oversjøiske selskaper støttet av Deutsche Bank.
KEMMLERS FRYKTELIGE DØD
- Og Drexel, Morgan and Company. - Morgan.
Skyld på legene. De ga ham strøm via issen.
- Hår leder ikke strøm. - Han skulle hatt hånden i vann.
Neste gang får de det til.
De gjør som jeg vil på grunn av far.
Nei.
Jeg spekulerte på -
- om noen noensinne ville kunne nå eller røre Tesla -
- sånn som moren hans hadde gjort det.
Han fikk en visjon rett før hun døde.
Påskedagen klokken ett om natten i 1892.
Etter begravelsen ble han syk og levde som en skygge i tre uker -
- i fødelandsbyen hennes.
Så kom han seg, holdt en forelesning i Beograd og dro hjem.
Nei.
Du ser på folk som maskiner, men du tar feil. Det er de ikke.
- Universet er en maskin. - Nei.
Vi har en utside og en innside. Vi har vilje og sjel.
Jeg er uskadd.
Noen ganger reagerer jeg bare uheldig på perler.
La oss være alene.
Far ...
Du burde møte far. Han er flink med tall og objekter som deg.
Jeg skulle gjerne møtt ham.
Hvis han ikke er for opptatt med å hjelpe Edison.
- Pass på med nesen hans. - Med hva?
Nesen hans.
Jeg antar at du har hørt om den.
Verdens rikeste mann, og så har han en grusom hudlidelse -
- som gir ham en hoven og misdannet nese.
Han utfordrer deg til å late som om du ikke ser den.
Kanskje det skjer med meg også. Det er et spørsmål om tid.
Kanskje det var bedre om jeg ikke hadde nese. Som sfinksen.
- Når skal du til Chicago? - Hvordan visste du det?
Westinghouse skal installere mange hundre dynamoer. 250 000 pærer.
- Jeg reiser i morgen. - Med vennen din?
Ungareren? Szigeti?
Nei. Han mistet kompasset sitt.
Han har reist til Sør-Amerika for å gjøre sin lykke.
Men var han ikke din beste venn?
Jeg kan besøke deg i Chicago.
Det er ikke nødvendig. Nei takk.
Du trenger meg.
Å tenke, lærte far meg, er mer interessant enn å vite, -
- men det er mindre interessant enn å være heldig.
Som Lyspaviljongen ved verdensutstillingen i Chicago, -
- der Tesla Westinghouse leverer strøm og lys.
Utstillingen bruker tre ganger så mye strøm som selve byen.
28 millioner besøkende fra hele verden, -
- og de ser hva Edison har prøvd å benekte.
Vekselstrøm er vakkert og trygt.
Takk for at du kom. Sitt ned.
Jeg tillot meg å bestille til begge. Et amerikansk måltid.
Pai.
Så du har sett utstillingen min. Tårnet. Edison-søylen.
18 000 pærer omgitt av 2500 ulike typer Edisonlamper.
- Vær så god. Den er nybakt. - Jeg er amerikaner nå.
- Ordentlig statsborger. - Selvsagt.
Som sagt er alt utstilt.
Edison-dynamoer, strykejern, symaskinmotorer, -
- takvifter, heiser.
Jeg liker dukkene. De er meget morsomme.
Snakkende dukker. De ble laget fort. De er ikke perfekte.
Kinetoskopet. Levende bilder. Det vil alle like.
Men jeg inviterte deg, og her er du.
Tesla, det er helt åpenbart.
Hele verdensutstillingen drives av vekselstrøm.
Westinghouse-maskiner. Din oppfinnelse.
Jeg tok feil hva vekselstrøm angår.
Jeg tok feil hva deg angår. Jeg har stadig kapital og investorer.
En uovertruffen evne til å skape omtale.
La oss begynne med blanke ark. Begrave stridsøksen.
Du må ha mange ideer.
Velg et prosjekt. Noe utrolig, hva?
Vi kan skape utrolige ting sammen.
Hva vil du gjøre nå?
Har du en fyrstikk?
Dette møtet fant aldri sted.
Edison og Tesla snakket ikke sammen under verdensutstillingen.
Edison innrømmet aldri at han tok feil om vekselstrøm.
Det var ingen unnskyldning, ingen forbrødring.
Man må tenke -
- at gid Tesla hadde hatt en listig mann ved sin side.
En smart småsvindler til å vise vei gjennom verdens usle pengejag.
Gid det var så vel.
Dr. Tesla. Han venter deg.
Jeg vet at du ikke liker håndtrykk.
Unnskyld. Gjør plass.
De forsikret meg om at vi kunne møtes uforstyrret her, men ...
Jeg ble villedet. La oss ...
Kanskje ...
Ja.
Edison feilet. Han har gått i gulvet.
- Vi slo ham. - Det har aldri handlet om Edison.
Han bare satset på feil hest.
Advokatregningene mine tyder på -
- at det er enda styggere enn det.
Nå skal du høre.
Westinghouse Electric kjemper for livet.
Økonomien og Edisons fusjon av selskaper.
Det forstår du sikkert godt.
Selv med Niagara-kommisjonen på vår side, -
- er det JP Morgan som trekker i trådene.
Vi har ikke en sjanse hvis ikke vi også får i stand en fusjon.
Det nye styret mitt ...
... sier ...
... at hvis jeg utbetaler alle patentavgiftene til deg ...
... så går vi konkurs. Det er for mye penger.
Hele selskapet er i fare.
De nekter å godkjenne en fusjon, -
- hvis ikke hestekraft-klausulen i kontrakten blir annullert.
Ville det vært i orden at vi fant et mindre støvete sted?
Hvis jeg innvilger, og det blir en fusjon, -
- så kan du fortsatt styre selskapet ditt.
- Og endelig polyfasesystemet også. - Ja. Endelig.
Hele landet går over til vekselstrøm -
- med dine maskiner.
- Våre maskiner. - Ditt polyfasesystem.
- Og hvis jeg sier nei? - Da må du snakke med bankfolkene.
Jeg klandrer deg ikke for det, men da er jeg ute av bildet.
En fornuftig mann ville sagt: "La meg snakke med en advokat."
Men Tesla ...
Riv den i stykker.
Jeg ser helst at du river dem i stykker.
Du vil ikke angre på det. Vi skal til Niagara.
- Ikke noe kan stanse det. - Nåvel.
Dette skal nok gå bra. Man kan flå en katt på flere måter.
Ja, de sier så. Tror du det stemmer?
Selvsagt. Stol på en gammel katteflåer.
Sarah Bernhardt. Guddommelige Sarah.
Den første internasjonale superstjernen.
Myten sier at hun engang slapp lommetørkleet foran Tesla.
Eller var det sjalet? Hele livet er hun på farten.
Hun opptrer for første gang i Amerika i New York i 1881.
Om natten på vei til Boston stopper hun i Menlo Park, New Jersey.
Hun vil besøke trollmannen Thomas Alva Edison.
"Lytt nøye til mine ord. Hvert øyeblikk er dyrebart for meg.
Jeg var uhyret i denne gåten.
Jeg ble drevet til vanvidd av incestuøs lidenskap.
Nå er jeg omtåket av en usvikelig gift.
Jeg kan føle pulsslagene presse den iskaldt ut mot føttene, -
- hendene og hårrøttene mine."
Ti år etter deltar hun i verdensutstillingen og turnerer.
Hun reiser med en likkiste. Hun sover i den.
Hun sover i en likkiste.
For å forberede seg på dødens realitet. Jeg vil gjerne ha en.
Hennes motto er quand même, -
- som kan oversettes til "det betyr ikke noe", -
- "tross alt" eller "uansett hva".
Uansett hva?
Kan du fransk?
Jeg kan et par brokker ...
... og danne et par setninger.
Jeg vil gjerne treffe henne igjen.
Vil du bli med meg? Quand même.
Gleder meg. Robert Underwood Johnson, Century Magazine.
- Min kone og jeg ... - Catherine.
Vi har gledet oss til å møte deg veldig lenge.
- Veldig lenge. Det er fantastisk. - Overveldende.
Tillat meg å presentere. Kjenner du geniet Nikola Tesla?
De brente med klare flammer.
Er du skuespiller?
- Han ser ut som en skuespiller. - Han er verdens største oppfinner.
- Verdens største oppfinner. - Han er sjenert.
Men du insisterer på å se meg rett i øynene?
Ja, sånt gjør han.
Guddommelige miss Sarah. Du kan ikke være mer guddommelig.
Dere kjenner selvfølgelig hverandre.
God kveld, Robert. Catherine, Du har ikke hilst på min kone, Mina.
Da du døde måtte jeg holde pusten. Fryktinngytende.
- Sånn hadde jeg det også. - Sånn er min Catherine.
Mr. Tesla arbeidet for meg for ni år siden.
- Hvor lenge holdt han? - Et halvt år.
- Så sa han opp. - Det gjorde jeg ikke.
Han tror jeg skylder ham penger. Hva var det? 50 dollar?
Jeg burde ikke snakke om penger. Ikke engang spøke om dem.
Særlig ikke med en som ikke har sans for humor.
Nettopp.
Det er i orden. Vi er venner.
Og nå tjener han mye penger.
Og hans maskiner selger bedre enn mine.
Å ja.
Karameller fra Florida.
Fordi du alt har alt annet.
Hvor er likkisten din?
Takk.
Du kan ikke se sånn på meg ustraffet.
Det er fra et teaterstykke. Vi vil treffes igjen.
Ingen grunn til å være fornærmet.
Hva sa du til henne? Jeg fanget ikke ...
Jeg spurte henne om likkisten. Hun har den vel på hotellrommet.
Til vannkraftverket ved Niagara skaper Tesla helt nye maskiner.
Makeløse generatorer, fem ganger større enn noen annen.
Og transformatorer, motorer, høyspenningsledninger, turbiner.
Revolusjonerende både hva kraft og rekkevidde angår.
Han oppfant ikke vekselstrøm. Det var det ingen som gjorde.
Men hans system gjør det praktisk å utnytte den overalt i verden.
Hans system måtte brytes opp i 40 individuelle patenter.
De mest verdifulle patentene siden telefonen.
Vi får se.
Over 4000 kom på forelesningen hans i St. Louis forrige uke.
Yale og Columbia ga ham en æresgrad.
Du har lest artiklene selv.
Og han har åtte nye patenter på trådløs energi alt.
Elektromagnetiske støt ved hjelp av høyfrekvente bølger.
Du kjenner ham. Du har snakket med ham.
Leter han etter en investor -
- eller en kone?
Kyskhet er veien til innsikt. En stor oppfinner bør ikke gifte seg.
Har du innsett det?
Vi er hva våre tanker har gjort oss til.
Det tror jeg gjerne.
Pass på hva du tenker.
Tanker lever. De reiser langt.
Jeg vil utvikle et helt nytt kommunikasjonssystem.
- Ja, det har du sagt ... - Helt nye prinsipper.
Elektriske symboler, og stemmer, fotografier overført gjennom luften.
Du kan laste ditt trådløse skip med dynamitt, la det dykke, -
- får det til å svømme av sted, og så kunne det sprengt ...
- Et krigsskip? - Jeg har større tanker.
- Det vil forandre verden. - Det er et helt system.
Jeg vet det.
Det er et paradoks, men det er sant, -
- at jo mer vi vet, desto mer uvitende blir vi.
Det er gjennom den innsikten at vi forstår våre begrensninger.
Derfor drar jeg til Colorado.
Det er langt borte.
- Hvorfor det? - Luften, høyden, lynene.
Hjernen er bare en mottaker. Universet gir oss -
- all informasjon, inspirasjon, viten og styrke.
Jeg vet at det ikke er enkelt å elske noen full av ro.
Å stole på noen uten frykt.
Å vie sitt liv til vanskelige oppgaver med ubegrenset energi.
Er det best å få rett eller å bli elsket?
Idealisme kan ikke gå hånd i hånd med kapitalisme.
Riktig eller galt?
Kan drømmer og intelligens redde verden?
Er dine ...
... ekstraordinære evner ...
... ditt geni ...
... en velsignelse eller en forbannelse?
Du har blitt mye bedre til å stille spørsmål.
Colorado Springs, Colorado 30. mai 1899
LIVSFARE INGEN ADGANG
I Colorado fordyper Tesla seg i arbeidet.
Han utfører forsøk som ingen siden har gjenskapt eller forstått.
Han synkroniserte elektrisitet på himmelen og i jorden -
- med strøm som gikk gjennom forsterkende transformator.
Også kjent som en Tesla-spole.
Det var som å få havet til å sitte modell til et portrett.
En hilsen, miss Morgan, fra Hotel Alta Vista.
Mr. Lowenstein, min medarbeider fra New York, -
- plages av høydesyke, mens klimaet her forfrisker meg.
En fortryllende, rolig himmel avløses av voldsomme uvær.
Vi har ikke sett Colorados legendariske kulelyn, -
- men jeg vil skape dem selv.
De viktigste aspektene av mitt arbeid her må holdes hemmelig.
Når resultatene blir offentlige, vil menneskeheten være -
- som en maurtue noen pirket i med en pinne.
Jeg har hyret en klok, ung mann, -
- som ydmykt forsikrer oss om at han ikke forstår elektrisitet.
Jeg sier til ham med stort alvor: "Det er det ingen som gjør."
Alle mennesker er motorer i universets hjulverk.
Hele generatoren står i flammer. Du laget kortslutning.
Jeg underkastet jorden elektrisk resonans.
Strømmen gikk i hele byen, ditt svin. Generatoren er i stykker.
Jeg sendte elektroner ned i bakken -
- med 150 000 svingninger per sekund.
Pulsslagenes bølgelengde var 2011 meter, -
- og det utvider seg ut over Jordens krumning -
- og skaper en standbølge som hever og senker seg -
- på andre siden av planeten. Jeg betaler for en ny generator.
- Fint. - Jeg betaler.
Hun sitter i restauranten.
Du er det eneste de snakker om her. Annet enn meg, altså.
Du arbeider om natten i et hemmelig laboratorium uten vinduer.
Du skyter lyn fra jorden opp i himmelen.
Jeg frykter realistisk sett bare at jeg tenner på himmelen.
Jeg prøver å temme en villkatt, og jeg er helt klort til blods.
Liker du å bli klort?
Hvis det trengs.
Hun var i Colorado på sin andre avskjeds-verdensturné.
Eller var det den tredje? Han var tiltrukket, antar jeg, -
- av hennes berømmelse, glamour og uoppnåelighet.
Colorado er som en sykehusavdeling. Har du sett det?
Her er det fullt av rike, tuberkuløse mennesker, -
- som fyller lungene med ren fjelluft.
De elsker å gå i teateret, men de hoster en del.
Champagne?
Jeg har dødd en del i det siste.
Det er aldri den samme døden. Det er mitt spesiale.
Jeg har dødd så mange ganger at jeg føler meg udødelig.
- Engelsken din har blitt bedre. - Kanskje.
Men på scenen snakker jeg alltid fransk.
Noen amerikanere betaler for å se den store franske skuespillerinnen.
En gang hatet jeg døden.
Det angrer jeg på nå. Døden er nødvendig ...
... og jeg elsker den, for den venter på deg før den slår til.
Jeg kan gi deg billetter til "Camille" i morgen kveld.
Altså i kveld. Hvis det kommer lys igjen.
Jeg sørger for at det er lys før teppet går opp.
Sett at ...
... du måtte skjære av hodet og gi det til en annen, -
- hvilken forskjell ville det gjort?
Sånn er kjærligheten.
"Energi skaper energi," sa Sarah Bernhardt.
"Ved å bruke av meg selv, blir jeg rik."
Det er som små strømdrag i en sjø. Du kaster en stein, og lampene ...
Hva var avstanden mellom maskinene dine og disse lampene?
42 kilometer. Det ville vært enkelt ...
... å ta en vanlig 300 hestekrefters svingningsgenerator -
- og la den kjøre på samme måte alle andre steder i verden.
Du må bare plassere mottakerapparatet i bakken.
Det betyr ikke noe om det skiller noen få eller få tusen kilometer.
Bølgene går seg i alle retninger -
- over jordens kurvatur i stadig mindre sirkler -
- med stigende intensitet, til de konvergerer på andre siden av jorda.
Man kan altså sende beskjeder til en mottakerterminal?
Man kan sende signaler til skip på havet.
Motta dagens kurser fra børsen i New York, -
- hvis man har et tårn på østkysten og på andre siden av Atlanteren?
Ja.
Hvor mye anslår du at du trenger for å virkeliggjøre det?
Jeg har ikke noe godt inntrykk av deg. Du snakker og skryter mye.
Bortsett fra avtalen med Westinghouse har du ikke tjent på noe.
Men i motsetning til hva folk tror, -
- har jeg aldri drevet forretning bare for å tjene penger på det.
100 000 dollar? Holder det?
- Ja. - Jeg tror du tar feil.
Jeg forstår hva du vil, og du kan få til mye.
Vi må selvfølgelig ha en kontrakt.
Vi to har mye til felles.
Jeg tror på en høyere virkelighet. På store menns lettsindighet.
Etter strømkrigen gir Thomas Edison opp elektrisitet.
Han er ferdig med det og kaster seg over sin nye metode -
- for å utvinne jernmalm fra knust stein.
Han kjøper jord i New Jersey -
- og bygger et enormt verk med over 400 ansatte.
I 1899, mens Tesla er i Colorado Springs, -
- blir Edisons gruveselskap slått konkurs.
Det koster Edison fire millioner dollar.
De er borte, men det var faen så moro å bruke dem.
Han prøvde å spise noe som var større enn hodet hans.
Wardenclyffe, Long Island 19. desember 1901
Miss Morgan, jeg har vært forsømmelig.
Hva betyr det? Forsømmelig.
Det er et av de ordene jeg aldri riktig vet hva ...
Ja, Marconi sender signalet sitt gjennom luften -
- ved hjelp av 17 av mine patenter.
Når tårnet vårt står ferdig, vil vi sende en beskjed -
- kloden rundt, gjennom kloden.
Han sendte beskjeden over Kanalen. Det har ingen gjort før.
- Det har ikke du gjort. - Ved hjelp av 17 av mine patenter.
God dag, Anne. Jeg har akkurat laget te.
Jeg hører at faren din har reist til Kairo.
Vi kan ikke kontakte ham før om to uker.
Når tårnet står ferdig, kan vi kontakte ham øyeblikkelig.
Jeg kom ikke for å snakke for eller om ham.
Jeg vil bare si at han vet at du har gjeld.
Ja. Han revolusjonerer minst tre ...
Bunnløs gjeld. Og sender man nødsignaler ...
- Forstår du viktigheten ...? - Det bekymrer investorene.
Men bare hvis det fins investorer. Det eneste far ba om -
- var en måte å sende aksjekurser over Atlanteren på.
- Vi har ikke andre investorer. - Nei. Det er ikke rart.
Far eier 51 % av patentene dine.
Hvorfor gir du intervjuer om å motta signaler fra Mars?
Jeg mottok tre ...
... signaler ...
... distinkte vibrasjoner. Ensartede, ikke tilfeldige.
- Det tyder på et budskap. - Hvorfor si det til pressen?
- Jeg sa tyder på... - Fra Mars? Far leser slikt som det.
- Tror du på marsmenn? - Sannsynligheten for liv i ...
Statistisk sett er det helt sikkert at det er liv utenfor jorden.
Og hvis det er Marconis signaler?
Testsignalene hans. Ikke Mars, men Marconi.
Jeg mener at jeg kan være ...
... det første mennesket -
- som har hørt lyden av en planet som hilser en annen.
Tenk om systemet fungerer? Hvem styrer distribusjonen av energi?
- Ingen styrer det. - Det er som luft.
Man kan ikke bryte det opp i salgbare enheter. Alle har adgang til det.
Men hele verden blir jo styrt gjennom å manipulere disse tingene.
Kraft. Energi.
Og det du vil er ...
Hva er det du vil?
Når dette systemet er ferdig -
- kan man dra ut i en myr -
- eller en ørken, et gudsforlatt sted, -
- sette opp en liten mottaker, få, enkle maskiner og få lys, varme, -
- energi til maskiner og et komplett sambandssystem -
- til folk, som før levde under de elendigste vilkår.
Og ...
Vi kan gjøre det billig.
Du er ikke økonom.
Alt må jo betales.
Særlig penger.
De 150 000 far gir Tesla i desember 1901, -
- som svarer til fire millioner i nåtidens penger, -
- er det samme beløpet han ga for dette maleriet i april.
Men dette ...
... er min favoritt blant de maleriene han har kjøpt.
Vermeer. 100 000 til.
I samme periode, i arbeid dag og natt, -
- grunnlegger Pierpont U.S. Steel, -
- det første selskapet som når en verdi av en milliard dollar.
I det siste året, mr. Morgan, -
- har det neppe gått en natt -
- der ikke puten min har vært badet i tårer.
Men ikke tro at jeg er en svak mann.
Når dette er gjennomført vil jorden bli forvandlet -
- til en enorm hjerne, som kan respondere -
- i alle sine deler.
De prinsippene jeg har oppdaget vil skape en så stor revolusjon, -
- at så godt som alle verdier og menneskelige relasjoner -
- vil bli grunnleggende endret.
Mine patenter skaper et monopol.
Mr. Tesla.
Jeg hører skipet ditt gikk på et skjær.
- Veldig synd. - Mr. Morgan.
Ikke ett menneske som har besøkt meg de siste 30 årene -
- har kommet med noe annet formål enn å tigge om penger.
Jeg har sendt deg detaljerte telegrammer. Fakta.
Jeg er ikke en vagabond som vil tigge.
I fjor ga jeg deg 100.000 dollar.
Få måneder senere ba du om 50 000 til.
Tror du jeg er en bunnløs pengetank?
Når verket er utført, vil du få igjen pengene ti ganger, hundre ganger.
Jeg tror ikke du blir ferdig.
Og jeg mangler ikke penger.
Ball.
Jeg arbeider på en ny metode til å fotografere tanker -
- ved å transskribere elektriske impulser fra hjernen.
Ottawa-indianerne anså Melkeveien for å være gjørmete vann, -
- som ble opprørt av en skilpadde som svømte over himmelen.
Hva tror du om det?
Ikke noe varer, bortsett fra tingenes evige tilstand.
Ikke la deg skremme av verdens redsler.
Alle ting har en plass og må oppfylle sin skjebne for å oppnå perfeksjon.
Snart kan jeg gi ut en ny rekke oppfinnelser -
- som vil gjøre krig utenkelig.
Den sentrale ideen er en stråle av submikroskopiske partikler -
- som beveger seg med en fart nær lysets.
Den kan stoppe en hær på 400 kilometers avstand -
- og utrydde en sveit med fly enda lenger borte.
Strålen beveger seg rett frem -
- så rekkevidde er begrenset av jordens krumning, -
- og jeg har ikke gjort ferdig de vesentligste detaljene ennå.
velkommen til ditt liv
det er ingen vei tilbake
selv mens vi sover
følger du jo høflighetens partitur
vend ryggen til mor natur
alle vil herske over verden
det er min egen plan
det er min egen anger
hjelp meg å velge
hjelp meg å bruke friheten
og fornøyelse
ikke noe varer evig
alle vil herske over ...
jeg er glad for at vi nesten klarte det
så trist at verden narret dem
alle vil herske over verden
ubesluttsom forvirring
fanget her uten en visjon
alle vil herske over verden
Husker du ansiktsuttrykket mitt da jeg innså vi ikke fungerte sammen?
Eller blir alt blandet sammen i hodet ditt?
I en tallrekke, -
- men med tåkete bilder og inntrykk. Følelser.
Sånn som de fleste av oss husker ting.
Endelig møtte jeg en -
- som var like kraftfull og viljesterk som far.
En som ville ha meg.
Bessie Marbury.
Jeg flyttet inn i hennes villa på landet i Frankrike.
Og vi pøste amerikanske penger i et nødfond under krigen.
Legehjelp. En ferieleir for barn.
Nikola Tesla lever lenger enn Edison, Westinghouse, -
- Sarah Bernhardt og far, -
- og dør alene på Hotell New Yorker den 7. januar 1943.
Han ble 87 år. Pengelens, men ikke glemt.
Mer enn 2000 mennesker kom i begravelsen hans -
- i St. John-katedralen.
Han skuet alltid fremover og tenkte seg selv inn i fremtiden.
Kanskje han lovte mer enn han kunne holde.
Kanskje han prøvde for mye.
Eller kanskje den verden vi lever i -
- er en drøm som Tesla drømte først.
Subtitles by sub.Trader subscene.com
Oversettelse: Tron Furu Scandinavian Text Service